CHIEF MINISTER HOVIN NITI AAYOG GOVERNING COUNCIL ATANA INBUATSAIHNA MEETING NEI,"1213/2024-2025 Dated Aizawl, the 18th July, 2024: Vawiin khan Chief Minister Pu Lalduhoma hovin CM Conference Hall ah karleh a New Delhi a neih tur NITI Aayog Governing Council atana inbuatsaihna meeting neih a ni. Pu Lalmalsawma Pachuau, Secretary Planning & Programme Implementation chuan NITI Aayog Governing Council hnuhnung berin a rel, Mizoram sawrkarin a bawhzui ngai te a bawhzui dan sawifiahna a nei hmasa a. Chumi hnuah tun Council lo awm tura inpuahchahna an neih dan a sawifiah lehin; line department ten an hmalakna sawifiahna an nei ve bawk. NITI Aayog hi Union Cabinet in kum 2015 a a din a ni a. Prime Minister chu Chairman niin state leh UTs zawng zawng Chief Minister te chu member an ni. NITI Aayog bultum hian Viksit Bharat 2047 kalpui mek a ni a. Kum 2047 hmaa India ram chu ram changkang (developed country) a hlankai tumna a ni. Attachment Loading attachment...",Dated: 18 th Jul 24 4:42 PM,https://dipr.mizoram.gov.in/post/chief-minister-hovin-niti-aayog-governing-council-atana-inbuatsaihna-meeting-nei